Who Influences Child Health? The Impact of Physician Characteristics and Practice Styles on Preventive Care Take-Up and Outcomes
Independent Research Fund Denmark
VIVE - Det Nationale Forsknings- og Analysecenter for Velfærd
Projektets formål er at undersøge betydningen af alment praktiserende lægers karakteristika og behandlerstil for børns deltagelse i de forebyggende børneundersøgelser, det danske vaccinationsprogram, og deres sundhed på kort og længere sigt. Selvom der er universel adgang til forebyggelse for alle børn i Danmark, er der stor forskel i tilslutningen til fx de forebyggende børneundersøgelser. Denne variation kan have langsigtede negative konsekvenser for nogle børn, og vi vil undersøge, hvilken rolle alment praktiserende lægers karakteristika og behandlerstil kan spille for at fremme take-up af forebyggende behandlinger og (på længere sigt) børns sundhed og udvikling. Projektet bidrager til to områder i økonomisk forskning: På den ene side viser en stor empirisk litteratur, at faktorer, tidligt i børns liv, deriblandt interaktioner med deres forældre, har stor betydning for børns sundhed og sociale udfaldsmål på længere sigt—men vi ved lidt om betydningen af tidlige interaktioner med fagprofessionelle, som praktiserende læger. På den anden side tyder et voksende antal studier på, at karakteristika og behandlerstilen af udbyderne af sundhedsydelser kan have stor betydning for omkostninger, patienternes behandling og sundhed—men man har ikke fokuseret på børn og ambulante kontakter. Vores projekt udnytter danske registerdata og et kvasi-eksperimentelt design til at bidrage med ny viden, som kan anvendes til at forbedre børns adgang til og udbytte af forebyggende sundhedsydelser.
Research Projects (Max 10 MDKK) / DFF-Forskningsprojekt1 / grant